Δείκτες φλεγμονής σε μηχανικά αεριζόμενους ασθενείς με κίνδυνο ανάπτυξης ALI/ARDS, και συσχέτιση με την ακτινολογική τους εικόνα
Authors: Αθανασίου Χαρίκλεια 
Published: September 2021

Σκοπός: Σκοπός της µελέτης είναι να διερευνήσει τον ρόλο της ΥπολογιστικήςΤοµογραφίας (ΥΤ) στην εκτίµηση ασθενών που βρίσκονται σε µηχανική αναπνοή και δενεµφανίζουν οξεία πνευµονική βλάβη µε τις συνήθεις µεθόδους αξιολόγησης,ποσοτικοποιώντας τα ευρήµατα της ΥΤ, και συσχετίζοντας την ΥΤ µε κλινικούς δείκτεςβαρύτητας και φλεγµονώδεις δείκτες. Μέθοδος: Στην µελέτη συµµετέχουν 22 διαδοχικοίβαρέως πάσχοντες ασθενείς, που αερίζονται µηχανικά, και δεν παρουσιάζουν οξείαπνευµονική βλάβη, δηλαδή έχουν φυσιολογική οξυγόνωση και ακτινογραφία θώρακοςχωρίς πυκνώσεις. Στους ασθενείς αυτούς µετρήθηκαν δείκτες συστηµατικής, εγκεφαλικής,και πνευµονικής βλάβης στο πρώτο 24ωρο νοσηλείας τους και διενεργήθηκε ΥπολογιστικήΤοµογραφία Υψηλής Ευκρίνειας (HRCT), η οποία αναλύθηκε ηµιποσοτικά.Αποτελέσµατα: Οι δείκτες κλινικής βαρύτητας που εκτιµήθηκαν ήταν το APACHE II και οδείκτης συστηµατικής φλεγµονής SIRS, οι δείκτες εγκεφαλικής βλάβης ήταν η κλίµακαΓλασκώβης GCS και η πρωτεΐνη S-100B, ενώ οι δείκτες πνευµονικής βλάβης ήταν το σκορπνευµονικής βλάβης LIS, το κλάσµα PaO2 /FiO2, και η ακτινογραφία θώρακος CXR. Τοπρώτο 24ωρο µετρήθηκαν οι κυτταρικίνες IL-1β, IL-8, IL-6, IL-10, IL-12p70, TNF-α, και οιπρωτεΐνες CRP (C αντιδρώσα πρωτεΐνη) και προκαλσιτονίνη PCT. Τα ευρήµατα των ΥΤαναλύθηκαν µε τρόπο ώστε να καταγράφονται τα συνολικά ποσοστά όλων των τύπων τωνβλαβών σε αµφότερους τους πνεύµονες, η σχετική αναλογία των ευρηµάτων στο κοιλιακόκαι το ραχιαίο τµήµα κάθε ΥΤ, το ποσοστό των βλαβών δίκην θολής υάλου (ground glass)σε κάθε ΥΤ και στο ραχιαίο τµήµα κάθε ΥΤ, και το ποσοστό των έντονων πυκνώσεων(consolidation) σε κάθε ΥΤ και στα ραχιαία τµήµατα κάθε ΥΤ. Οι συνολικές βλάβεςεµφανίζονταν συχνότερα στα οπίσθια τµήµατα, όπως και οι ground glass σκιάσεις και οιέντονες πυκνώσεις. Στις συσχετίσεις που ακολούθησαν µεταξύ των ακτινολογικώνευρηµάτων και των πνευµονικών, εγκεφαλικών δεικτών και των δεικτών συστηµατικήςφλεγµονής, φάνηκε: i) στατιστικά σηµαντική αρνητική συσχέτιση µεταξύ του ποσοστού τωνσυνολικών βλαβών % mean CT global lesions και του δείκτη πνευµονικής βλάβης PaO2/FiO2 (rs= - 0,467, p-value = 0,029), ii) στατιστικά σηµαντική αρνητική συσχέτιση µεταξύ τουποσοστού των συνολικών βλαβών στα οπίσθια τµήµατα % mean dorsal / CT και του δείκτηπνευµονικής βλάβης PaO2/FiO2 (rs= - 0,451, p-value = 0,035), iii) στατιστικά σηµαντικήαρνητική συσχέτιση µεταξύ του ποσοστού των έντονων πυκνώσεων στα οπίσθια τµήµατα% dorsal consolidation / CT και της κυτταροκίνης TNFα (rs= - 0,472, p-value = 0,031), καιiv) στατιστικά σηµαντική θετική συσχέτιση βρέθηκε µεταξύ του ποσοστού των έντονωνπυκνώσεων στα οπίσθια τµήµατα % dorsal consolidation / CT και του δείκτη πνευµονικήςβλάβης LIS (rs= 0,436, p-value = 0,043). Συµπέρασµα: Στην ΥΤ υψηλής ευκρίνειαςπαρατηρήθηκαν ευρήµατα σχετιζόµενα µε ALI/ARDS, αόρατα στις ακτινογραφίες θώρακος.Η ποσοτική ανάλυση της ΥΤ θα µπορούσε να χρησιµοποιηθεί ευρύτερα στους ασθενείςπου βρίσκονται σε µηχανική αναπνοή, τόσο ως διαγνωστικό µέσον όσο και ως πρακτικήµέθοδος για την σύγκριση µε άλλους κλινικούς ή βιοχηµικούς δείκτες. Η συσχέτιση τωνευρηµάτων της ΥΤ µε τους φλεγµονώδεις δείκτες, συµβάλλει στην επιβεβαίωση τωνευρηµάτων της ΥΤ, και στην πρώϊµη ανάδειξη υποκλινικών βλαβών στους πνεύµονεςβαρέως πασχόντων, που όµως δεν εµφανίζουν πνευµονική βλάβη στην ακτινογραφίαθώρακος και στους δείκτες πνευµονικής βλάβης.